CELEX: 32007R1440
Language: fi
Date: 2007-12-05 00:00:00
Title: Komission asetus (EY) N:o 1440/2007, annettu 5 päivänä joulukuuta 2007 , tiettyjen tavaroiden luokittelusta yhdistettyyn nimikkeistöön

7.12.2007   
            
            
               FI
            
            
               Euroopan unionin virallinen lehti
            
            
               L 322/10
            
         
      KOMISSION ASETUS (EY) N:o 1440/2007,
   annettu 5 päivänä joulukuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2), 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 580/2007 (EUVL L 138, 30.5.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pieni itseliimautuva kuori, jonka koko on noin 40 × 50 mm ja joka koostuu kahdesta kuumasaumatusta muovi-alumiinifoliosta ja sisältää geelinä olevan hajuvesinäytteen. Kuoreen on painettu hajuveden nimi.
                              Etupuolella oleva kalvo voidaan irrottaa, ja sen alta paljastuu hajuvesinäyte, jonka määrä riittää antamaan tuoksua, kun sitä sivellään ranteisiin.
                              Tuotetta ei ole tarkoitettu vähittäismyyntiin. Se on tarkoitettu kiinnitettäväksi esitteisiin, lehtisiin, kortteihin tai aikakauslehtien mainossivuille, joille on painettu kyseistä hajuvettä mainostavia kuvia ja tekstejä.
                           
                        
               
                  3303 00 10
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, VI jakson 2 huomautuksen sekä CN-koodien 3303 00 ja 3303 00 10 nimiketekstien mukaisesti.
                  Tuote on luokiteltava hajuvetenä alanimikkeeseen 3303 00 10, koska hajustetta on riittävästi antamaan tuoksua vartalolle.
               
            
                  
                              2.
                           
                           
                              Painettu, A4-kokoinen mainossivu, joka on osittain tai kokonaan taitettu. Sivu on taitteen alta peitetty mikrokapseleiden, tahnan tai jauheen muodossa olevalla hajuvesinäytteellä. Taitos on suljettu kuumasaumaamalla.
                              Taitos voidaan avata, ja sen alta paljastuu hajuvesinäyte, jonka määrä ei riitä antamaan tuoksua, kun sitä sivellään ranteisiin.
                              Tuotetta ei ole tarkoitettu vähittäismyyntiin. Se on tarkoitettu sijoitettavaksi aikakauslehtiin ja niiden kaltaisiin kuvia ja tekstiä sisältäviin tuotteisiin, jotka on tarkoitettu kyseisen hajuveden mainostamiseen.
                           
                        
               
                  4911 10 90
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön määräysten sekä CN-koodien 4911, 4911 10 ja 4911 10 90 nimiketekstien mukaisesti.
                  Tuotetta ei voida luokitella alanimikkeeseen 3303 00 10, koska siinä ei ole riittävästi hajustetta antamaan tuoksua vartalolle.
                  Tuote on luokiteltava alanimikkeeseen 4911 10 90 painettuna mainosaineistona, koska painettu mainos antaa tuotteelle sen olennaisen luonteen (ks. 49. ryhmän HS-selitykset, Yleisohjeita-kohdan ensimmäinen kappale).